ඊට එක්වෙමින් එහි කැදවුම්කරු පූජ්‍ය ඉත්තෑකන්දේ සද්ධාතිස්ස හිමියන් කියා සිටියේ පසුගියදා දිගන ප්‍රදේශයේ සිදුවූ කලහකාරි සිදුවීම පිටුපස ලක්ෂ්මන් කිරිඇල්ල අමාත්‍යවරයා ඇත්දැයි වහාම සොයා බැලිය යුතු බවයි.මේ අතර, ජනාධිපතිවරයා අපකීර්තියට පත්වන අයුරින් සහ රාජ්‍ය විරෝධී මෙන්ම ජාතීන් අතර අසමගිය ඇතිවන වචන ඇතුළත් ලිපි තොගයක් සමඟ අත්අඩංගුවට ගත් අමාත්‍ය ලක්ෂ්මන් කිරිඇල්ලගේ කාර්ය මණ්ඩල සේවකයන් තුන්දෙනාගෙන් ප්‍රශ්න කිරීමට කොළඹ අපරාධ කොට්ඨාශය අධිකරණයෙන් රැඳවුම් නියෝග ලබාගෙන තිබෙනවා.